Sodba Splošnega sodišča z dne 10. septembra 2025 – Khudaverdyan/Svet
(Zadeva T-1116/23)1
(Skupna zunanja in varnostna politika – Omejevalni ukrepi v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine – Zamrznitev sredstev – Seznam oseb, subjektov in organov, za katere velja zamrznitev sredstev in gospodarskih virov – Omejitve glede vstopa na ozemlje držav članic – Seznam oseb, subjektov in organov, za katere veljajo omejitve glede vstopa na ozemlje držav članic – Ohranitev imena tožeče stranke na seznamih – Obveznost obrazložitve – Pravica do učinkovitega sodnega varstva – Pojem ‚vodilni poslovnež, ki deluje v gospodarskih sektorjih, ki vladi Ruske federacije zagotavljajo znaten vir dohodka‘ – Člen 2(1)(g) Sklepa 2014/145/SZVP – Člen 3(1)(g) Uredbe (EU) št. 269/2014 – Ugovor nezakonitosti – Napaka pri presoji – Načelo enakega obravnavanja in prepovedi diskriminacije – Sorazmernost – Nepogodbena odgovornost)
Jezik postopka: francoščina
Stranki
Tožeča stranka: Tigran Khudaverdyan (Moskva, Rusija) (zastopniki: T. Bontinck, F. Bélot, A. Guillerme in M. Brésart, odvetniki)
Tožena stranka: Svet Evropske unije (zastopnika: L. Vétillard in V. Piessevaux, agenta)
Predmet
Tožeča stranka s tožbo na podlagi člena 263 PDEU predlaga na eni strani, prvič, razglasitev ničnosti Sklepa Sveta (SZVP) 2023/1767 z dne 13. septembra 2023 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2023, L 226, str. 104) in Izvedbene uredbe Sveta (EU) 2023/1765 z dne 13. septembra 2023 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2023, L 226, str. 3), drugič, Sklepa Sveta (SZVP) 2024/847 z dne 12. marca 2024 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L, 2024/847) in Izvedbene uredbe Sveta (EU) 2024/849 z dne 12. marca 2024 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L, 2024/849) in tretjič, Sklepa Sveta (SZVP) 2024/2456 z dne 12. septembra 2024 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L, 2024/2456) in Izvedbene uredbe Sveta (EU) 2024/2455 z dne 12. septembra 2024 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L, 2024/2455) v delu, v katerem se ti akti nanašajo nanjo, ter na drugi strani, na podlagi člena 268 PDEU, odškodnino za škode, ki naj bi jo utrpela zaradi sprejetja izpodbijanih aktov.
Izrek
1.    Sklep Sveta (SZVP) 2024/2456 z dne 12. septembra 2024 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine in Izvedbena uredba Sveta (EU) 2024/2455 z dne 12. septembra 2024 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine se razglasita za nična v delu, v katerem je bilo ime Tigran Khudaverdyan ohranjeno na seznamu oseb, subjektov in organov, za katere veljajo ti ukrepi.
2.     V preostalem se tožba zavrne.
3.    T. Khudaverdyan nosi dve tretjini svojih stroškov in dve tretjini stroškov Sveta Evropske unije.
4.    Svet nosi eno tretjino svojih stroškov in eno tretjino stroškov T. Khudaverdyana.
____________
1 UL C, C/2024/1870, 11.3.2024.